armvectores/hy_wikipedia_2023 huggingface dataset:
Արտաքին քնային զարկերակ

Արտաքին քնային զարկերակը (լատ․ ՝ arteria carotis externa) գլխի և պարանոցի գլխավոր զարկերակն է։ Այն անջատվում է ընդհանուր քնային զարկերակից ներքին քնային զարկերակի հետ միասին։ Այն սնում է դեմքն ու պարանոցը։


== Կառուցվածքը ==
Արտաքին քնային զարկերակն սկսվում է վահանաճառի վերին եզրի մակարդակին, ծռվում է դեպի առաջ և վեր, շրջվում է հետ, գրկում ստորին ծնոտի վզիկը, որի մակարդակին՝ հարկանանջային թքագեղձի հաստության մեջ, բաժանվում է իր վերջնային ճյուղերի՝ վերին ծնոտային և քունքային մակերեսային զարկերակների։ 
Սկզբում զարկերակն ունի մակերեսային դիրք․ գտնվում է քնային եռանկյան շրջանում՝ ներքին քնային զարկերակից միջայնորեն։ 


=== Զարգացումը ===
Երեխաների օրգանիզմում արտաքին քնային զարկերակը փոքր է ներքինից, սակայն հասուն մարդկանց մոտ երկու զարկերակներն ունեն հավասար չափեր։ 


=== Հարակից օրգանները ===
Պարանոցի երկայնքով բարձրանալիս՝ արտաքին քնային զարկերակը պառկում է ներքին քնային զարկերակից կողմնայնորեն։ 
Արտաքին քնային զարկերակը ծածկված է մաշկով, մակերեսային փակեղով, պարանոցի մակերեսային երակով, խորանիստ փակեղով և կրծոսկրաանրակապտկաձև մկանի առաջային եզրով։ Ավելի վեր այն գտնվում է հարականջային թքագեղձի հաստության մեջ, որտեղ ունի ավելի խորանիստ դասավորություն, քան դիմային նյարդը։ 
Զարկերակից միջայնորեն գտնվում են կորճոսկրը, ըմպանի պատը, վերին կոկորդային նյարդը և հարականջային թքագեղձի մի մասը։ 

Զարկերակի սկզբում՝ նրանից հետ, գտնվում է վերին կոկորդային նյարդը, ավելի վեր այն ներքին քնային զարկերակից բաժանվում է մախաթալեզվային, մախաթաըմպանային մկաններով, լեզվաըմպանային նյարդով, թափառող նյարդի ըմպանային ճյուղով, հարականջային թքագեղձի մի մասով։ 


=== Ճյուղերը ===
Բարձրանալով վեր՝ արտաքին քնային զարկերակը տալիս է հետևյալ ճյուղերը․

քնային եռանկյան մեջ․
վահանային վերին զարկերակ - անջատվում է առաջային եզրից,
ըմպանային վերել զարկերակ - անջատվում է միջային կամ խորանիստ եզրից,
լեզվային զարկերակ - անջատվում է առաջային եզրից,
դիմային զարկերակ - անջատվում է առաջային եզրից,
ծոծրակային զարկերակ - անջատվում է հետին եզրից,
հետին ականջային զարկերակ - անջատվում է հետին եզրից։Արտաքին քնային զարկերակի վերջնային ճյուղերն են․

վերին ծնոտային զարկերակ,
քունքային մակերեսային զարկերակ։


=== Բերանակցումները ===
Վահանային վերին զարկերակը բերանակցվում է վահանային ստորին զարկերակի հետ, որը սկիզբ է առնում ենթաանրակային զարկերակի վահանավզային ցողունից։ 
Դիմային զարկերակի վերջնային ճյուղը բերանակցվում է ներքին քնային զարկերակի ճյուղ ակնային զարկերակի հետ։ 
Հետին ականջային զարկերակը բերանակցվում է ծոծրակային զարկերակի հետ։ 
Քունքային մակերեսային զարկերակի ճյուղը բերանակցվում է ակնային զարկերակի ճյուղեր արցունքային և կոպային զարկերակների հետ։ 


== Լրացուցիչ պատկերներ ==


== Ծանոթագրություններ ==
Ադամաձոր

Ադամաձոր, գետակ Հրազդանի ավազանում, Մարմարիկի վերին հոսանքի օժանդակներից մեկը։


== Ծանոթագրություններ ==
Մալայա Բորովիցա

Մալայա Բորովիցա (ուկրաիներեն՝ Мала Боровиця), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Մալայա Բորովիցա գյուղում բնակվել է 302 մարդ։ Բնակավայրը զբաղեցնում է 0,117 կմ² տարածք, բնակչության խտությունըր՝ 2581,2 մարդ/կմ²։
Գյուղում է ծնվել Խորհրդային Միության հերոս Գրիգորի Օմելչուկը։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սալլի Քուիլլիան Եյթս

Սալլի Քուիլլիան Եյթս (անգլ.՝ Sally Quillian Yates, օգոստոսի 20, 1960(1960-08-20), Ատլանտա), ամերիկացի իրավաբան։ Ծառայել է որպես Միացյալ նահանգների դատախազ և ավելի ուշ` գլխավոր դատախազի տեղակալ։ Նշանակվել է նախագահ Բարաք Օբամայի կողմից։ 2017 թվականի հունվարի 20-ից զբաղեցրել Է ԱՄՆ-ի գլխավոր դատախազի պաշտոնակատարի պաշտոնը մինչև 2017 թվականի հունվարի 30-ին նախագահ Դոնալդ Թրամփի կողմից ազատ արձակվելը` դատարանում ներգաղթի մասին Թրամփի հրամանագիրը պաշտպանել հրաժարվելուց հետո։


== Կենսագրություն ==
Սալլի Եյթսը ծնվել է 1960 թվականին Ատլանտայում, Ջորջիա նահանգում։ Եյթսը լրագրության ոլորտում արվեստագիտության բակալավրի աստիճան է ստացել Ջորջիայի համալսարանում։ 1986 թվականին ստացել է իրավագիտության դոկտորի կոչում Ջորջիայի համալսարանի Իրավաբանության դպրոցում։
1986 թվականին Սալլի Եյթսն ընդունվել է Ջորջիա նահանգի փաստաբանների պետական կոլեգիա։ 1986-1989 թվականներին եղել է իրավաբան King & Spalding իրավաբանական ընկերությունում, որը մասնագիտացած է առևտրային դատական գործընթացներում։ 1989 թվականին Եյթսը դարձել է  Ջորջիայի հյուսիսային շրջանի դատախազի օգնական։ Արդարադատության նախարարությունում իր կարիերայի սկզբում Եյթսը զբաղվել է տարբեր տեսակի գործերի, այդ թվում` քաղաքական կոռուպցիայի հետաքննությամբ։
2010 թվականի մարտի 10-ին Եյթսը ստանձնել է Ջորջիայի հյուսիսային շրջանի դատախազի պաշտոնը` այդպիսով դառնալով առաջին կինը նահանգում, որը զբաղեցնում էր այդ պաշտոնը։


== Ծանոթագրություններ ==
Մանիկ Մելքոնյան

Մանիկ Սմբատի Մելքոնյան (1923, Պեմզաշեն, Ալեքսանդրապոլի գավառ, Հայկական ԽՍՀ, ԱԽՖՍՀ, ԽՍՀՄ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Մանիկ Մելքոնյանը ծնվել է 1923 թվականին, Արթիկի շրջանի Պեմզաշեն գյուղում։ Սովորել է Լենինականի  մանկավարժական տեխնիկումում։ 1940 թվականին ընդունվել է Երևանի մանկավարժական ինստիտուտ, սակայն շուտով աշխատել է Ախուրյանի շրջանի Այգաբաց գյուղի դպրոցում։
1945 թվականին, երբ սկսվել է Հայրենական մեծ պատերազմը, Մանիկը կամավոր մեկնել է ռազմաճակատ։ Նա ծառայել է հակաօդային պաշտպանության զորամասերում, մասնագիտացել է կապի գործում։ Մանիկը մասնակցել է ճապոնական միլիտարիստների ջախջախմանը։ Վլադիվոստոկում, Մուկդենում և այլ քաղաքներում ապահովել է կապը հրետանային զորամասերի հետ։
Պատերազմի ավարտից հետո Մանիկը զորացրվել է և վերադարձել հայրենի գյուղ։ Նա ոչ միայն կատարել է իր ուսուցչական պարտականությունները, այլև ավարտել է Երևանի հեռակա մանկավարժական ինստիտուտի հայոց լեզվի և գրականության ֆակուլտետը։
Մանիկ Մելքոնյանն արժանացել է «Մարտական ծառայությունների համար», «Կովկասի պաշտպանության համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար», «Ճապոնիայի դեմ տարած հաղթանակի համար», «Գերազանց հրետանավոր» մեդալների, ինչպես նաև Մայրության փառքի 1-ին և 2-րդ աստիճանի մեդալների։


== Պարգևներ ==
«Մարտական ծառայությունների համար» մեդալ
«Կովկասի պաշտպանության համար» մեդալ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
«Ճապոնիայի դեմ տարած հաղթանակի համար» մեդալ
«Գերազանց հրետանավոր» մեդալ
Մայրության փառքի 1-ին աստիճանի մեդալ
Մայրության փառքի 2-րդ աստիճանի մեդալ


== Ծանոթագրություններ ==
Սև կախարդի նվերը

«Սև կախարդի նվերը» (ռուս.՝ «Подарок чёрного колдуна»), 1978 թվականի խորհրդային կինոֆիլմ։


== Սյուժե ==
Չար կախարդը Վասիլիսային հարսանեկան զգեստ է նվիրել, որը հագած կարելի է ընդամենը մեկ երազանք մտածել, որը կիրականանա։ Վասիլիսան տեսնում է Իվանին աղջիկների միջև ու զայրացա ասում, որ նա էլ ուրիշ ոչ մեկի չնայի։ Իվանը կուրանում է։ Վասիլիսան զղջում է զայրույթի պահին ասածի համար, բայց արդեն ուշ է։
Չար կախարդ Վասիլիսային բացատրում է, որ Իվանի տեսողությունը վերադարձնելու համար անհրաժեշտ է անմահական ջուր, իսկ այդ ջուրը գտնել Վասիլիսան կարող է միայն երեք փորձություններ անցնելուց հետո, որոնք են՝ մի մոռացիր ինքդ քեզ, մոռացիր ինքդ քեզ և տուր ամենակարևորը։ Վասիլիսան պատվով անցնում է բոլոր փորձությունները՝ ճանապարհորդելով Իվանի հետ։ Ճանապարհին Վասիլիսային ու Իվանին օգնում էին երկու խրտվիլակներ։


== Դերերում ==
Ելենա Կոնդրատևա – Վասիլիսա
Բորիս Շչերբակով – Իվան
Լարիսա Դանիլինա – Մատրյոնա
Լիա Ախեջակովա – Խրտվիլակ
Վիկտոր Սերգաչյով – Խրտվիլակ
Ալեքսեյ Չեռնով – փոխակերպուկ
Սվետլանա Օռլովա – չարագործ օրիորդ 
Լև Կրուգլի – սև կախարդ
Եվգենի Գուրով – սպիտակ փոխակերպուկ, զանգակատան տերը
Վլադիսլավ Բալանդին – ծերունի փոխակերպուկ
Վալենտին Բրիլեև – ծերունի փոխակերպուկ
Ալեքսեյ Դրոզդով – ծերունի փոխակերպուկ
Արթուր նիշչյոնկին – ծերունի (ճախարակ է պտտում ջրհորի մոտ)
Տատյանա Ռոնամի – գյուղացի աղջիկ
Գենադի Չեռնիկով – դարբին
Օլգա Կուլիկովա – աղջիկ


== Նկարահանող խումբ ==
Սցենարի հեղինակներ՝ Վլադիսլավ Ֆեդոսեև, Իոսիֆ Օլշանսկի
Ռեժիսոր՝ Բորիս Ռիցարև
Օպերատոր՝ Քրիստոֆոր Տրիանդաֆիլով
Նկարիչ՝ Նիկոլայ Տերեխով
Կոմպոզիտոր՝ Կիրիլ Վոլկով
հնչյունային ռեժիսոր՝ Միխայիլ Գալուձին
Մոնտաժող՝ Վալենտինա Իսաևա


== Տեխնիկական տվյալներ ==
Արտադրություն՝ Մաքսիմ Գորկու անվան կինոստուդիա
Գեղարվեստական ֆիլմ, գունավոր
Տևողությունը՝ 63 րոպե (01:03)
Պրեմիերան՝ 1979 թվականի հունվար։


== Ծանոթագրություններ ==


== Արտաքին հղումներ ==
«Подарок чёрного колдуна» на сайте Киностудии имени Горького(չաշխատող հղում)
CBC Azerbaijan

CBC, հեռուստաընկերություն Ադրբեջանում, որն ունի հակահայկական քարոզչական գործառույթ։ Ալիքը սկսել է Բաքվից հեռարձակվել 2013 թվականի ապրիլի 10-ին։


== Հիմնական նպատակը ==
Ալիքը պատկանում է Ադրբեջանի պետական նավթային ընկերությանը։ CBC ալիքն իր քարոզչական գործառույթը՝ լուրերի թողարկումը, փաստագրական և վավերագրական ֆիլմերի ցուցադրումը կատարում է 5 լեզուներով՝ ռուսերեն, անգլերեն, ադրբեջաներեն, հայերեն և ֆարսի (պարսկերեն)։


== Հայերեն հաղորդումներ ==
Ալիքի միջազգային հեռարձակումը կատարվում է Hotbird արբանյակի միջոցով, ինչն այն հասանելի է դարձնում նաև Հայաստանի և Արցախի տարածքում։ Յուրաքանչյուր օր լուրեր են հաղորդվում հայերենով, որոնք հիմնականում վերաբերվում են Արցախյան հակամարտության, Հայաստանի ֆինանսատնտեսական վիճակի, հայ-թուրքական, հայ-ադրբեջանական հարաբերությունների մասին ադրբեջանական տեսակետների տարածմանը։ Հայերենով քարոզչություն է ծավալում նաև ալիքի պաշտոնական կայքը։


== CBC Sport ==
Հեռուստաընկերությանն է պատկանում CBC Sport ալիքը, որը ցուցադրում է Ադրբեջանի Պրեմիեր Լիգայի խաղերը։


== Ծանոթագրություններ ==


== Արտաքին հղումներ ==
Պաշտոնական կայք Archived 2020-10-01 at the Wayback Machine.
Ռժանիցա

Անվան այլ կիրառումների համար տե՛ս՝ Ռժանիցա (այլ կիրառումներ)Ռժանիցա (ռուս.՝ Ржаница), գյուղ Ռուսաստանի Բրյանսկի մարզի Ժուկովսկի շրջանի կազմում։
Բնակչությունը 2012 թվականին գրանցված տվյալներով կազմում էր 5022 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սղրճի

Սղրճի, գյուղ Արևմտյան Հայաստանում, էրզրումի վիլայեթի Բաբերդ (Բայբուրդ) գավառում։ 1909 թվականին ուներ 25 տուն հայ բնակիչ։ Զբաղվում էին հացահատիկի մշակությամբ, այգեգործությամբ, անասնապահությամբ, մեղվաբուծությամբ, շերամապահությամբ։ Գյուղում կար եկեղեցի՝ կից դպրոցով։ Բնակիչները տեղահանվել են 1915 թվականին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։
Վիլլա Ֆարնեզինա

Վիլլա Ֆարնեզինա (իտալերեն՝ Villa Farnesina), բարձր Վերածննդի ժամանակաշրջանի ճարտարապետական և գեղանկարչական հուշարձան, որը գտնվում է Տիբեր գետի աջ ափին, Հռոմի Տրանստևերե շրջանում։


== Պատմություն ==
Վիլլան կառուցվել է սիենյան հարուստ բանկիր և Հռոմի պապ Հուլիոս II-ի գանձապետ Ագոստինո Կիջիիի համար։ 1506-1510 թվականներին սիենացի նկարիչ և Բրամանտեի աշակերտ Բալթազար Պերուցին նախագծում և կառուցում է վիլլան։ Վիլլան տարբերվում է Վերածննդի դարաշրջանին յուրահատուկ պալատներից, այն նախատեսված էր որպես ամառային լայնարձակ հանգստավայր։ Սկզբնական շրջանում գլխավոր մուտքը գտնվում էր հյուսիսային կողմում։ Իսկ այժմ այցելուները մուտք են գործում հարավային կողմից։
Կիջին ֆրեսկայով ձևավորումը հանձնարարում է Ռաֆայելին, Սեբաստիան դել Պյոմբոյին, Ջուլիա Ռոմանոին և Սոդոմին։ Ռաֆայելի առավել հայտնի ֆրեսկաները գտնվում են առաջին հարկում՝ «Ամուրը և Փսիխեան», «Գալատեայի Տրիումֆը»։ Հարևան ննջարանում Սոդոմը պատկերում է դրվագներ Ալեքսանդր Մակեդոնացու կյանքից, Ալեքսանդրի և Ռոքսանայի ամուսնությունը։
1577 թվականին վիլլան դառնում է Ֆարնեզե ընտանիքի սեփականությունը։ XVI դարում Միքելանջելոն առաջարկում է Պալացո Ֆարնեզեն, որը գտնվում է Տիբերի հակառակ ափին և որում նա աշխատում էր, միացնել Վիլլա Ֆարնեզեին կամրջի միջոցով։ Աշխատանքները սկսվում են, սակայն ավարտին չեն հասցվում։
Ավելի ուշ վիլլայի տնօրինումը անցնում է Բուրբոնների տանը, իսկ 1861 թվականին՝ Հռոմում Իսպանիայի դեսպան Բերմուդես դե Կաստրոյին։ Այժմ այն պատկանում է Իտալիայի կառավարությանը և այնտեղ տեղակայված է Դել Լինչեի անվան ազգային ակադեմիան։ 


== Պատկերներ ==
Ռաֆայելի Փսիխեա լոջիան Archived 2004-11-04 at the Wayback Machine.
Ճակատամաս և ֆրեսկաներ
Այգին
Ճարտարապետություն Archived 2016-01-11 at the Wayback Machine.
Արբանյակային լուսանկար


== Ծանոթագրություններ ==


== Աղբյուրներ ==
Virtual tour of Villa Farnesina on romainteractive.com Archived 2013-02-28 at the Wayback Machine.
Լևոն Չերքեզյան

Լևոն Վաղինակի Չերքեզյան (ապրիլի 10, 1927(1927-04-10), Թիֆլիս, ԱԽՖՍՀ, ԽՍՀՄ - օգոստոսի 3, 2000(2000-08-03), Երևան, Հայաստան), հայ ճարտարապետ, ՀԽՍՀ վաստակավոր ճարտարապետ (1981)։ Հայաստանի ճարտարապետների միության անդամ (1962)։


== Կենսագրություն ==
Լևոն Չերքեզյանը ծնվել է 1927 թվականին Թիֆլիսում։ 1959 թվականին ավարտել է Երևանի պոլիտեխնիկական ինստիտուտը։ 1959-1988 թվականներին աշխատել է Հայպետնախագիծ ինստիտուտում, 1979-1989 թվականներին եղել է արվեստանոցի ղեկավար, 1966-1972 թվականներին, միաժամանակ` դասավանդել պոլիտեխնիկական ինստիտուտում։ 1961-1970 թվականներին եղել է Աբովյան քաղաքի գլխավոր հատակագծի նախագծի գլխավոր ճարտարապետը։


== Ստեղծագործություններ ==
Համահեղինակ է վարչահասարակական կենտրոնի (1968-1978), Ալավերդու Սանահինի սարահարթի կառուցապատումների (1959-1962), Դիլիջանում (1964), Գագրայում (1964), Սևանի ափին (1965 ), Արզնիում (1967), Երևանում (1970) կառուցված առողջարանների ու պանսիոնատների։

Երևանի «Զվարթնոց» օդանավակայանի (1981, Հայաստանի պետական մրցանակ` 1985) նախագծերի։
«Գիտելիք» առողջարան, Երևան
«Արևիկ» առողջարան Սևանի ափին
Ֆիզիկայի ինստիտուտի պիոներական ճամբար Սևանի ափին
«Արմենիա» առողջարանի վերակառուցումը Գագրայում
Յանչուկանի երկաթուղային կայարան
Հուշարձան Երկրորդ աշխարհամարտում զոհված քանաքեռցիներին, 1971


== Պարգևներ, մրցանակներ ==
«Տարվա լավագույն կառույց» համամիութենական ստուգատեսի դափնեկիր, ոսկե մեդալակիր, 1982
ՀԽՍՀ վաստակավոր ճարտարապետ, 1981


== Տես նաև ==
Հայկական ճարտարապետություն
Ալավերդի


== Ծանոթագրություններ ==
Կարակայա (այլ կիրառումներ)

Կարակայա, կարող է վերաբերել՝

Կարակայա - գյուղակ Արևմտյան Հայաստանում, Բալուի գավառակում
Կարակայա - խարախայա, գյուղ Արևմտյան Հայաստանում, Բիթլիսի վիլայեթի Մանազկերտի գավառակում
Կոբե

Կոբե (ճապոներեն՝ 神戸市), քաղաք և նավահանագիստ Ճապոնիայում, Հոնսյու կղզու հարավում, Ներքին Ճապոնական ծովի Օսակայի ծոցի ափին։ Հիոգո պրեֆեկտուրայի վարչական կենտրոնն է, VIII դարից սկսած՝ Ճապոնիայի գլխավոր նավահանգիստներից մեկը:Միջազգային առևտրի կենտրոն է։ Ապրանքաշրջանառությունը կազմում է մոտավորապես 150 միլիոն տոննա (երկրի արտաքին առևտրային շրջանառության 1/3 մասը)։ Կոբեն նաև արդյունաբերական խոշոր կենտրոն է. այստեղ գործում են մետաղաձուլական, մեքենաշինական (հիմնականում նավաշինական), ռազմական, քիմիական, տեքստիլ արդյունաբերության նշանակալի կարողություններով ձեռնարկություններ։
Քաղաքը եղել և մնում է պաշտամունքային կարևոր կենտրոն, որը հռչակվել է սինտոիստական իր երեք սրբավայրերով (Իկուտա, Նագատա, Մինատոգավա)։ XIX դարի կեսերից դարձել է երկրի նորացման, արդյունաբերության զարգացման, արհեստական մարգարիտների արտադրության գլխավոր օջախներից մեկը։ Թեև 1955 թվականի երկրաշարժի հետևանքով մեծ ավերածությունների է ենթարկվել, կարողացել է կարճ ժամանակամիջոցում վերականգնել իր ներուժը։ 
2005 թվականի տվյալներով Կոբեի բնակչության թվաքանան անցել է մեկուկես միլիոնից, իսկ Օսակայի, Կիոտոյի և այլ բնակավայրերի հետ ստեղծած Կեյհանսին ագլոմերացիայում ապրողների թիվն անցել է 17,4 միլիոնից։
Պատմական փաստաթղթերում առաջին անգամ հիշատակվել է «Նիհոն սյոկի»-ում («Ճապոնական տարեգրություն»), 201 թվականին Իկուտայի սրբավայրի հիմնվելու առնչությամբ։


== Բարեկամ և գործընկեր քաղաքներ ==
Կոբեն բարեկամական և գործընկերային սերտ հարաբերություններ է հաստատել հետևյալ քաղաքների հետ.

Ահմադաբադ, Հնդկաստան (2019 թ.)
Բարսելոն, Իսպանիա (1993 թ.)
Բրիսբեն, Ավստրալիա (1985 թ.)
Ջենովա, Իտալիա (1963 թ.)
Ինչոն, Հարավային Կորեա (2010)
Մարսել, Ֆրանսիա (1961)
Ռիո դե Ժանեյրո, Բրազիլիա (1969)
Ռիգա, Լատվիա (1974)
Սիեթլ, ԱՄՆ (1957)
Վանկուվեր, Կանադա (1990)
Դեգու, Հարավ. Կորեա (2010)
Ֆիլադելֆիա, ԱՄՆ (1986)
Տյանցզին, Չինաստան (1973)


=== Քույր նավահանգիստներ ===
Ռոտերդամի նավահանգիստ, Նիդերլանդներ (1967)
Սիեթլի նավահանգիստ, ԱՄՆ (1967)
Վանկուվերի նավահանգիստ, Կանադա (1991)


== Կլիմա ==
Կոբեին բնորոշ է խոնավ մերձարևադարձային կլիման (Köppen climate classification-ի դասակարգմամբ՝ Cfa)՝ շոգ ամառներով և զով, երբեմն էլ՝ սառը ձմեռներով։ Տեղումների քանակը մեծ է հատկապես ամռանը։ Ձմռանը ձյան տեսքով տեղումները նշանակալից չեն։


== Պատկերասրահ ==
Gallery
		
		
		
		
		
		
		
		
		
		
		
		
		
		
		


== Ծանոթագրություններ ==
Մոմո

Անվան այլ կիրառումների համար տե՛ս՝ Մոմո (այլ կիրառումներ)Մոմո (տիբեթերեն՝ མོག་མོག་, վայլի` mog mog, նեպալ.՝ म:म:, տիբեթական մոմո բառը փոխառություն է չինարենից` mómo (馍馍), այս ուտեստը իրենից ներկայացնում է լցոնված խմոր։ Իրականում այն շատ նման է չինական ցզյաոզի, ռուսական պելմենի, ասիական մանթի, իտալական ռավիոլի ուտեստներին։ Տիբեթերեն մոմո բառը առաջացել է չինական mómo (馍馍) բառից։


== Պատրաստման եղանակը ==
Մոմոյի խմորը պատրաստվում է ալյուրից, ջրից, ինչպես նաև ավելացվում է սոդա կամ խմորիչ։ Խճողակը պատրաստվում է մի քանի բաղադրիչներից՝ ամենագլխավորը մսի ընտրությունն է։ Տարբեր երկրներում մոմոն պատրաստում են տարբեր կենդանիների մսերից, օրինակ՝ Տիբեթում, Նեպալում և Հյուսիս-արևելյան Հնդկաստանում այն պատրաստում են գոմեշի, եղնուղտի, այծի, խոզի մսից, իսկ այլ երկրներում ոչխարի մսից։ Խճողակը պատրաստվում է աղացած մսից, որին ավելացվում է աղացած սոխ և սխտոր, ինչպես նաև համեմունքներ՝ համեմ, պղպեղ, աղ, չաման։
Մոմո պատրաստվում է նաև բանջարեղենով, կամ առանձին, կամ մսի հետ միասին։ Հայտնի է նաև պանրով տարբերակ, ինչպես նաև քաղցրավենիքով, որը շատ հայտնի է Նեպալում և հաճախ է պատրաստվում միջազգային տուրիստների համար։


== Արտաքին հղումներ ==
Մոմոյի բաղադրատոմս (անգլ.)


== Ծանոթագրություններ ==
Աստրախանի պետական երաժշտական թատրոն

Աստրախանի պետական երաժշտական թատրոն (ռուս.՝ Астраханский государственный музыкальный театр), քաղաքի ամենահին թատրոններից մեկը, որը հիմնադրվել է 1899 թ։


== Թատրոնի պատմությունը ==
Թատրոնի առաջին շենքը կառուցվել է փայտից՝ ճարտարապետ Ա. Մալախովսկու նախագծով 1899 թվականին։ Թատրոնում տարբեր ժամանակներ հանդես են եկել Ֆեոդոր Շալյապինը, Լեոնիդ Սոբինովը, Անտոնինա Նեժդանովան։
1976 թվականի նոյեմբերի 13-ին թատրոնի փայտե շենքը հրդեհվեց։ 1996 թվականի մայիսի 4-ին թատրոնը կրկին բացվեց նոր շենքում։


== Խաղացանկը ==
Ջուզեպպե Վերդիի «Ռիգոլետտո», «Տրավիատա»
Մոդեստ Մուսորգսկու «Բորիս Գոդունով»
Ջակոմո Պուչչինիի «Տոսկա»
Կլինիչևի «Գնչուն»
«Եգիպտական գիշերներ»
«Շոպենիանա»
«Ժիզել»
«Շելկունչիկ»


== Աղբյուրներ ==


== Հղումներ ==
Թատրոնի պաշտոնական կայքը
Կիկլադներ

Կիկլադներ (հուն․՝ κυκλάδες), կղզեխումբ Եգեյան ծովի հարավում։ Պատկանում է Հունաստանին։


== Աշխարհագրական տվյալներ ==
Ընդգրկում է ավելի քան 200 կղզի։ Տարածությունը 2,6 հզ. կմ² է, բարձրությունը՝ մինչև 1008 մ։ Խոշոր կղզիներն են Նաքսոսը, Անդրոսը, Թինոսը, Պարոսը, Միլոսը։ Ակտիվ սեյսմիկ շրջան է։


== Անվանում ==
Անվանումն առաջացել է հունարեն կիկլոս ― «շրջան» բառից (կիկլադես՝ «շրջանաձև»)․ իրոք կղզիները շրջանաձև են դասավորված Դելոս կղզու շուրջը։
Մովսես Խորենացին հիշատակում է Կյուկղադի ձևով։


== Պատմություն ==

Մ. թ. ա. 3-2-րդ հազարամյակների միջակայքում Կիկլադներ կղզիներում ստեղծվել ու զարգացվել է կիկլադյան մշակույթը, որը շատ կողմերով հոգեհարազատ էր մինոյան մշակույթին ու քաղաքակրթությանը։


== Կիկլադները զանգվածային մշակույթում ==
«Կիկլադներ» անվանումն է կրում սեղանի մարտավարական մի խաղատեսակ 
«Триоминос.ру» Archived 2020-07-19 at the Wayback Machine.:


== Կլիմա և բուսածածկույթ ==
Կլիման և բուսածածկույթը միջերկրածովային են։


== Բնակչություն ==
Բնակչությունն զբաղվում է անասնապահությամբ, ձկնորսությամբ։


== Հանածոներ ==
Կիկլադներում կան երկաթի, բոքսիտների, հղկաքարի հանքավայրեր։


== Պատկերներ ==

		
		
		
		
		
		
		


== Տես նաև ==
Կիկլադիական մշակույթ
Փոքր Կիկլադներ


== Արտաքին հղումներ ==
Киклады Archived 2008-04-20 at the Wayback Machine. - В проекте «Реконструкция» «Нового Геродота»
Настольная игра Киклады Archived 2009-11-21 at the Wayback Machine. - на сайте производителя
Լը Պարֆյում Շանել

Լը Պարֆյում Շանել, օծանելիքների և կոմսետիակայի ընկերություն։ Այն հիմնադրվել է 1924 թվականին բուրժուա Ուերզեիմեր դէ Պարֆյումեղի եղբայրների կողմից։ Վերջիններս, իրենց արտադրանքի համար օգտագործում են Գաբրիել Շանել անվանումը։  1954 թվականին, նորաձևության տուն մտնելուց ի վեր, Լը Պարֆյում Շանելը վերանվանվում է Շանել ՍԱ։


== Պատմական ==
Օծանելիք N0 5-ի հաջողությունից և N0 22-ի ստեղծումից հետո Գաբրիել Շանելը, ցանկանում է Գալերի Լաֆայեթին վաճառել հայտնի օծանելիքը, քանի որ օծանելիքները, մինչև այդ ժամանակները միայն վաճառվում էին բրենդային խանութներում, նա կապվում է այդ ժամանակաշրջանում հայտնի  Թեոֆիլ Բադերի հետ։ Բայց, N0 5-ի ստեղծող, էռնեսթ Բոն, չի կարողանում ապահովել օծանելիքի բավարար քանակը։ Նա Բադեն Լոնգշամի ձիարշավարանում հանդիպում է Կոկո Շանելի սեփականատերեր բուրժուաներ Պիեռ և Պոլ Վերզեիմերների հետ, վերջիններս համաձայնում են նպաստել ապրանքի տարածմանը և իրացմանը։
1924 թվականին, կապվելով Թեոֆիլ Բադերի հետ, ով վերցնում է 20% բաժնեմասը, երկու եղբայրները ստեղծում են Շանել Օծանելիքները։ Կոկո Շանելը, չնայած իր անվանը, ընդամենը 10% բաժնեմաս ուներ։ Այդ տարվանից ի վեր, նա զուգահեռաբար արտադրում է դիմահարդարման պարագաներ, որոնցից էր արյան գույն ունեցող կարմիր շրթներկը։
Այդ օրերից սկսած՝ նրա ստեղծագործությունները հետևում են մեկը մյուսին. 1925 թվականին ստեղծում է Ernest Beaux Gardénia-ն, հաջորդ տարին՝ Bois des îles-ը, այնուհետև 1927թվականին՝ Cuir de Russie-ն։
1939 թվականին, պատերազմի հայտարարության ժամանակ՝ Կոկո Շանելը փակում է Փարիզի իր նորաձևության տունը և բաց է պահում միայն օծանելիքների խանութը։ Նա մեկնում է ֆրանսիայի հարավ և վերադառնում է Փարիզ հաջորդ տարի։ Երկրորդ Համաշխարհային պատերազմի ժամանակ Վերզեիմեր եղբայրներն արտագաղթում են Միացյալ Նահանգներ։ Գաբրիել Շանելը հանրային ներկայացուցիչների ուշադրությանն է հրավիրում Բուրժուա հասարակության կեղծ «արիականացմանը», ով պաշտպանում էր Վերզեիմերի շահերը, օգտագործելով Վիշի ռեժիմի ժամանակ հրեաների և օտարների դեմ օգտագործվող օրենքները, ապարդյուն քանի որ Վերզեիմերները Շանել Օծանելիքների ստուգումն իրականացնում էին թեկնածուների ձեռքերով և նա պետք է սպասեր 1948 թվականին, որպեսզի ստանար շրջանառության տոկոսը։
Եթե օծանելիքների բույրերը պահպանվում են տարիների ընթացքում առանց նորաձևության, ապա  N0 5-ի բույրը գալիս է 1950 թվականից[5][5][5][4][4]: 1954 թվականինին նորաձևության տունը վերաբացվում է,վերանորոգվում է  Քամբոն փողոցի օծանելիքների խանութը։ Ադմինիստրատոր Գաբրիել Շանելը որոշում է վաճառել Պարֆյում Շանելի դիզայներների աշխատանքները  և մինչև մահը տնօրինում է այն։ Այս ձեռքբերումից հետո Շանել Օծանելիքները ձեռք են բերում Շանել Սա անվանումը։ Օծանելիքագործ Հենրի Ռոբերը ստանձնում է  տղամարդկանց օծանելիքի ստեղծումը.  Pour Monsieur-ն ստեղծվում է 1955 թվականին, N0 19-ը 1970 թվականին։ Այնուհետև, 1978 թվականին Ժաք Փոլժն է դառնում օծանելիքների տան տնօրենը։ Այնուհետև վաճառվում են Égoïste Platinium 1993-ին, Allure -ը 1996-ին, Coco Mademoiselle-ը 2001-ին, Chance-ը  2003 և Bleu de Chanel-ը  2010-ին։ 2014 թվականին Ժաք Փոլժին է միանում որդի Օլիվիեն, որպեսզի նրան փոխարինի որպես օծանելիքաբան։ Bleu-ն, հաջորդ տարում դառնում է ֆրանսիայում ամենավաժառված տղամարդկանց օծանելիք և նույն տարվա փետրվարին, 40 տարեկանում, Օլիվիե Փոլժը դառնում է Շանելի տնօրենը՝ այսպես հետևելով հորը։


== Ծանոթագրություններ ==
Թիմ Վիզե

Թիմ Վիզե (գերմ.՝ Tim Wiese, դեկտեմբերի 17, 1981(1981-12-17), Բերգիշ Գլադբախ, Քյոլնի վարչական շրջան, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի պրոֆեսիոնալ ըմբշամարտիկ և նախկին ֆուտբոլիստ (դարպասապահ)։
Երիտասարդական կարիերան անցկացրել է «ԴԺԿ Դյուրշայդ» և «Բայեր Լևերկուզեն» ակումբներում, որից հետո մասնագիտական առաջնաելույթը կատարել է 1999 թվականին՝ պայմանագիր կնքելով գերմանական «Ֆորտունա Քյոլն» ակումբի հետ։ Մասնագիտական կարիերայի ընթացքում հանդես է եկել նաև «Կայզերսլաուտերն I, «Կայզերսլաուտերն II», «Վերդեր Բրեմեն» և «Հոֆենհայմ» ֆուտբոլային ակումբներում։
2003-2005 թվականներին եղել է Գերմանիայի մինչև 21 տարեկանների երիտասարդական հավաքականի անդամ, որի կազմում ունեցել է 13 ելույթ։ Մասնակցել է 2010 թվականի ֆուտբոլի աշխարհի առաջնությանը` որպես Գերմանիայի ազգային հավաքականի պահեստային դարպասապահ, սակայն խաղադաշտ դուրս չի եկել։
2014 թվականին ֆուտբոլային կարիերայից հեռանալուց հետո պայմանագիր է կնքել «WWE» կազմակերպության հետ։


== Ծանոթագրություններ ==


== Արտաքին հղումներ ==
Պաշտոնական կայք
Էջը Werder.de կայքում Archived 2011-07-19 at the Wayback Machine.
Մոլանդիե

Մոլանդիե (ֆր.՝ Molandier), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 221 մարդ, բնակչության խտությունը` 11.14 մարդ/կմ²։ Բնակավայրը զբաղեցնում է 19.84 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 180 կմ արևմուտք, Կարկասոն քաղաքից` 55 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 145 աշխատունակ (15-64 տարեկան)  բնակիչ, որոնցից ակտիվ էին 98-ը, իսկ ոչ ակտիվները` 47։ Ակտիվության ցուցանիշը կազմում է 67,6 %։ 98 աշխատունակ մարդկանցից աշխատել է 90 անձ (46 տղամարդ և 44 կին)։ Գործազուրկ են եղել 8 անձ (5 տղամարդ և 3 կին)։ 47 անաշխատունակներից 14-ը եղել են աշակերտներ կամ ուսանողներ, 23-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆելս

Ֆելս, փոքր պղնձե արաբական միջնադարյան մանրուն մետաղադրամ է: VII դարում հայտնվել է որպես բյուզանդական ֆոլիսի ընդօրինակում: Ֆելսը հատվել է Օմայյան, ապա Աբբասյան խալիֆայություններում: Թողարկման ընթացքում ֆելսի քաշը տատանվում էր 1-ից 9 գ-ի սահմաններում: Մետաղադրամները պարունակում էին բացառապես մակագրություններ, այնպիսիք, ինչպիսիք են Ղուրանից մեջբերումներ, դրամահատարանի տեղը, թողարկման տարեթիվը, խալիֆի անունը և այլն:
Աբբասի դինաստիան սկսեց Կենտրոնական Ասիայի գրաված տարածքների կառավարման մեջ ներգրավել տեղացի արիստոկրատներին: Այսպես են առաջացել հիմնադիրների անունով կոչված պետությունները՝ Թահիրիների էմիրություն (821-873), Նիշապուր մայրաքաղաքով, և Սամանիդյան (819-999)` Սամարղանդ մայրաքաղաքով, իսկ ավելի ուշ՝ Բուխարայում, որտեղ դրամաշրջանառության մեջ օգտագործվում են պղնձե ֆելսեր կամ ժամանակակից արտասանությամբ՝ ֆալսեր: 10-րդ դարի վերջում Կարախանիների պետության առաջացման հետ, որն ընդունեց իսլամը, ապա արաբական դրամական համակարգը, Արևելյան Թուրքեստանից մինչև Բուխարա ձգվող ընդարձակ տարածքում հատվում էին ֆելսեր:
Սկզբում 48 պղնձե մետաղադրամը համապատասխանում էր 1 դիրհամի: 11-րդ դարի առաջին քառորդում սկսված «արծաթե ճգնաժամը» արժեզրկեց արծաթե դիրհամն ու տարբեր փոքր մասերի դրա մանրելու անհրաժեշտությունը վերացավ: XI դարից սկսած ֆելս անունը հազվադեպ է հանդիպում: Ֆելսի բառի բազմազանությունը արաբերենում հնչում է որպես «ֆուլուս»: Մի շարք միջնադարյան իսլամական երկրներում «ֆուլուս» բառը օգտագործվել է պղնձե մետաղադրամներ նշելու համար: Արդյունքումում «Ֆուլուս» (արաբերեն՝ فلوس) բառը  արաբերենում սկսեց նշանակել փող, դրամ:


== Ծանոթագրություններ ==


== Գրականություն ==
Զվարիչ Վ.Վ. Нумизматический словарь. — 4-е изд.. — Львов: Высшая школа, 1980.
Մարքթսթեֆտ

Մարքթսթեֆտ (գերմ.՝ Mainbernheim), քաղաք Գերմանիայում՝ Բավարիա քաղաքում։ Ենթարկվում է Ստորին Ֆրանկոնայո վարչական շրջանին։ Ներառում է Կիտցինգեն նահանգը։ Զբաղեցնում է 10,51 կմ² տարածք։ Բնակչությունը ըստ 2011 թվականի տվյալներով 1787 մարդ։ Հեռախոսային կոդը՝ 09 6 75 149։


== Ծանոթագրություններ ==
Սարտբաշ

Սարտբաշ (ռուս.՝ Сартбаш, բաշկիրերեն՝ Һартбаш), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոկհարտ

Լոկհարտ (անգլ.՝ Lockhart), քաղաք ԱՄՆ-ի հարավային մասում, Տեխաս նահանգում։ Գտնվում է Քոլդուել շրջանում։ Լոկհարտը շրջկենտրոն քաղաք է։
Լոկհարտ քաղաքը և Քորդուել շրջանը մտնում են Մեծ Օսթին մետրոպոլիտենյան ստանդարտ տարածքի մեջ։ Բնակչությունը կազմում է 38066 մարդ։


== Պատմություն ==
Քաղաքը անվանվել է ի պատիվ Բըրդ Լոկհարտի, ով երկրաբան Գրին Դեյվիթի օգնականն էր։ Լոկհարտը դարձավ տեխասցիների հաղթանակի վայրը ընդդեմ կոմանչների` 1840 թվականին Պլամ Կրիկի ճակատամարտում։ Սկզբնական շրջանում քաղաքը կոչվել է Պլամ Կրիկ։
Լոկհարտի տնտեսական զարգացումը սկսվեց 19–րդ դարում, երբ քաղաք մուտք գործեց երկաթուղին։ Քաղաքը դարձել էր ԱՄՆ-ի բամբակ արդյունահանող կարևորագույն շրջաններից մեկը։ Քաղաքը սկսեց լցվել էմիգրանտներով։
Քաղաքում է գտնվում Տեխաս նահանգի ամենահին գործող հանրային գրադարանը` Dr. Eugene Clark Library-ն։
2016 թվականի հուլիսի 30-ին Լոկհարտի մոտ դժբախտ պատահարի արդյունքում զոհվեց 16 մարդ։


== Աշխարհագրություն ==
Լոկհարտը գտնվում է Տեխասի կենտրոնական հատվածում, Օստինից 48 կիլոմետր դեպի հարավ` ամերիկյան 183-րդ ավտոմայրուղու վրա։ Քաղաքից 110 կիլոմետր հեռավորության վրա գտնվում է Սան Անտոնիոն, իսկ 251 կիլոմետր հեռավորության վրա` Հյուսթոնը։
Քաղաքը ունի 40,4 կմ², որից 40,3 կմ² ցամաքային տարածք է, իսկ 0,1 կմ²` ջրային։


== Ծանոթագրություններ ==


== Արտաքին հղումներ ==
Լոկհարտի պաշտոնական կայք էջը (անգլ.)
Լոկհարտի ներկայացուցիչների պալատ (անգլ.)
Բորիս Ցեպով

Բորիս Ցեպով (ռուս.՝ Бори́с Анато́льевич Це́пов, հունիսի 13, 1948(1948-06-13)), ռուս դիվանագետ։


== Կենսագրություն ==
1971 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ամհարերենին և անգլերենին։
1971 թվականից զբաղվում է դիվանագիտական գործունեությամբ։

1971 - 1975 թվականներ՝ Քուվեյթում ԽՍՀՄ դեսպանատան աշխատակից։
1975 - 1978 թվականներ՝ ԽՍՀՄ արտաքին գործերի նախարարության երրորդ աֆրիկական դեպարտամենտի աշխատակից
1978 - 1986 թվականներ՝ ԽՍՀՄ արտաքին գործերի փոխնախարարի քարտուղարության աշխատակից, ղեկավար։
1986 - 1989 թվականներ՝ ԽՍՀՄ արտաքին գործերի նախարարության հումանիտար համագործակցության և մարդու իրավունքների վարչության բաժնի ղեկավար։
1989 - 1990 թվականներ՝ ԽՍՀՄ արտաքին գործերի նախարարության միջազգային հումանիտար համագործակցության և մարդու իրավունքների վարչության պետի տեղակալ։
1990 - 1994 թվականներ՝ Նյու Յորքում ՄԱԿ-ի ԽՍՀՄ մշտական ներկայացուցչության (1991-ից՝ Ռուսաստան)ի ավագ խորհրդական։
1994 - 1998 թվականներ՝ Ռուսաստանի Դաշնության արտաքին գործերի նախարարության վարչության գործադիր քարտուղարության տնօրեն։
1994 թվականի մարտի 9-ից մինչև 1998 թվականի հոկտեմբերի 21-ը եղել է Ռուսաստանի Դաշնության արտաքին գործերի նախարարության կոլեգիայի անդամ։
1998 թվականի հուլիսի 21-ից մինչև 2000 թվականի դեկտեմբերի 5-ը Քենիայում եղել է Ռուսաստանի Դաշնության արտակարգ և լիազոր դեսպան։
2001 - 2003 թվականներ՝ Ռուսաստանի Դաշնության արտաքին գործերի նախարարության միջազգային հումանիտար համագործակցության և մարդու իրավունքների դեպարտամենտի տնօրեն։
2003 թվականի սեպտեմբերի 30-ից մինչև 2008 թվականի մայիսի 5-ը Լիտվայում եղել է Ռուսաստանի Դաշնության արտակարգ և լիազոր դեսպան։
2008 - 2012 թվականներ՝ Ռուսաստանի Դաշնության արտաքին գործերի նախարարության լեզվաբանական ապահովման դեպարտամենտի տնօրեն։


== Անձնական կյանք ==
Ամուսնացած է, ունի մեկ որդի։


== Դիվանագիտական աստիճան ==
1-ին դասի արտակարգ և լիազոր դեսպանորդ (1994 թվականի հունվարի 21)
Արտակարգ և լիազոր դեսպան (2000 թվականի սեպտեմբերի 19)


== Ծանոթագրություններ ==
Պետրոնիուս Արբիտր

Պետրոնիուս Արբիտր (լատ.՝ Petronius Arbiter, մոտ 27, Մասիլիա, Գալիա Նարբոնենսիս, Հին Հռոմ - 66[…], Cumae), «Սատիրիկոն» երգիծական վեպի հեղինակ, սովորաբար նույնացվում է Տակիտոսի կողմից հիշատակվող Գայուս Պետրոնիուսի հետ, որը ապրել է Ներոն կայսեր օրոք։ Ներոնի պալատում կոչվել է «դատավոր նրբագեղության»։ Պալատական դավերի մեջ խճճվելով՝ ինքնասպան է եղել։
«Սատիրիկոնը» երգիծական կենցաղային վեպ է, գրված «մենիպպյան սատուրայի» ձևով, այսինքն արձակ և չափածո հատվածների միախառնման եղանակով։ Երկից մեզ հասել են միայն հատվածներ։ Պատմվում է կրթված երիտասարդ Էնկոլպիուսի և նրա ուղեկիցների արկածների մասին։ Ճակատագիրը նրանց շպրտում է քաղաքից քաղաք, դժբախտությունից դժբախտություն։ Ծաղրելով իր ժամանակին տարածված սիրային վեպերի կաղապարները՝ Պետրոնիուսը ենթարկում է գլխավոր հերոսներին տարբեր փորձությունների՝ փոթորիկ, նավի խորտակում, կեղծ ինքնասպանություն, բաժանումներ և հանդիպումներ։ Վեպի հիմնական հետաքրքրությունը, սակայն, բազմաթիվ էպիզոդների նկարագրություններում է. իրար են հաջորդում խրախճանքների, խաղաորջերի, հրապարակային վեճերի տեսարանները։ Հեղինակը ցածր խավի ներկայացուցիչների զարմանալի իմացություն է ցուցաբերում, նա շատ վառ է պատկերում կախարդներին, կավատներին, սիրային արկածներ որոնող կանանց, օժիտ փնտրողներին, պարազիտներին, գողերին, նավաստիներին և զինվորներին։
Վեպի առավել հայտնի դրվագը Տրիմալքիոնի խնջույքի տեսարանն է։ Տանտերը՝ Տրիմալքիոնը /եռակի զզվելի/, ազատարձակ է, նախկինում սիրիացի ստրուկ, ազատություն է ստացել և հարստացել շնորհիվ հաջող առևտրի։ Հեղինակը Տրիմալքիոնի դղյակի շքեղության և խնջույքի պերճության նկարագրման, նրա ճառերի ներկայացման միջոցով ցույց է տալիս նրա տգիտությունը, սնահավատությունը, մեծամտությունը, անճաշակությունը, վեր է հանում նրա գռեհկությունն ու ագահությունը։
Պետրոնիուսին բնորոշ են նիհիլիզմը, հիասթափությունը, բացարձակ նատուրալիզմը, որոնք, սակայն, չեն արժեզրկում հռոմեական այս վեպի գեղարվեստական նշանակությունը։


== Աղբյուրներ ==
Խաչատրյան Ն., Անտիկ գրականության պատմություն, Երևան, 2002։


== Ծանոթագրություններ ==
(1301) Իվոն

(1301) Իվոն (անգլ.՝ Yvonne), աստերոիդ աստերոիդների հիմնական գոտում։ Հայտնաբերվել է 1934 թվականի մարտի 7-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 2,767467 ա. մ., առավելագույնը մոտենում է 2,0231 ա. մ. հեռավորության վրա և հեռանում 3,5118 ա. մ.։ Արեգակի շուրջ մեկ ամբողջական պտույտ է կատարում 1681,6 երկրային օրվա ընթացքում, իր ուղեծրով շարժվելով միջինում 0,214082 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 34,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1301) Իվոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
France 3

France 2 - Ֆրանսիական ազգային հեռուստաալիք, Ազգային հեռուստատեսության տարածաշրջանային հեռուստաալիքների ցանց։ Հիմնվել է 1972 թվականին։ Ալիքը հեռուստադիտորդների համար տեղեկատվություն է ապահովում իր, ինչպես և այլ մարզերում մարզում կատարվող իրադարձությունների մասին։ Եթեր են հեռարձակվում հիմնականում մարզային մշակութային և ուսուցողական հաղորդումներ։ Ալիքի կազմում կա 24 մարզային հեռուստաալիք, որոնց սեփական հաղորդումների համար օրական հատկացվում է 4 եթերային ժամ։ 1996 թվականի դեկտեմբերի 16-ին եթեր է հեռարձակվում հեռուստաալիքի արբանյակային «France 3 Sat» տարբերակը։ 2010 թ. մայիսի 23-ից ալիքը սկսեց հեռարձակվել բարձր պարզության (HD) ֆորմատով։


== Մարզային հեռուստաալիքներ ==
France 3 Alpes
France 3 Alsace
France 3 Aquitaine
France 3 Auvergne
France 3 Bourgogne
France 3 Bretagne
France 3 Centre
France 3 Champagne-Ardenne
France 3 Corse
France 3 Côte d'Azur
France 3 Franche-Comté
France 3 Languedoc-Roussillon
France 3 Limousin
France 3 Lorraine
France 3 Midi Pyrénées
France 3 Nord-Pas-de-Calais
France 3 Haute-Normandie
France 3 Basse-Normandie
France 3 Paris Ile-de-France
France 3 Pays de la Loire
France 3 Picardie
France 3 Poitou-Charentes
France 3 Provence-Alpes
France 3 Rhônes-Alpes


== Տես նաև ==
France 2
France 4
France 5
France Ô
Outre-Mer 1ère
France 24


== Արտաքին հղումներ ==
Պաշտոնական կայք (Ֆրանսերեն)
France Télévisions կայք (Ֆրանսերեն)


== Ծանոթագրություններ ==
Բալակլեևսկի գյուղական խորհուրդ (Վելիկոբագաչանսկի շրջան)

Բալակլեևսկի գյուղական խորհուրդ  (ուկրաիներեն՝ Балакліївська сільська рада), Ուկրաինայի Պոլտավայի մարզի Վելիկոբագաչևսկի շրջանում։
2001 թվականի տվյալներով Բալակլեևսկի գյուղական խորհրդում բնակվում էր 715 մարդ։ Բնակավայրը զբաղեցնում է 39,65 կմ² տարածք։ Բնակչության խտությունը կազմում էր 18,03 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կվիտնևոե (այլ կիրառումներ)

Կվիտնևոե, կարող է վերաբերել՝

Կվիտնևոե - ավան, Ուկրաինայի Կիրովոգրադի մարզի Ալեքսանդրիայի շրջանում
Կվիտնևոե - ավան, Ուկրաինայի Նիկոլաևի մարզի Ժովտնևի շրջանում
Կվիտնևոե - գյուղ, Ուկրաինայի Ժիտոմիրի մարզի Կորոստիշևի շրջանում
Կվիտնևոե - գյուղ, Ուկրաինայի Ժիտոմիրի մարզի Մալինի շրջանում
Կվիտնևոե - գյուղ, Ուկրաինայի Խմելնիցկիի մարզի Բելոգորսկի շրջանում
Կվիտնևոե - գյուղ, Ուկրաինայի Վոլինի մարզի Ռոժիշչեի շրջանում
Swatch

«Swatch» («Սվոչ») շվեյցարական ժամացույց, արտադրվում  է «Swatch Group» հոլդինգի կողմից։


== Պատմություն ==

«Swatch Group» հոլդինգը հիմնադրվել է Նիկոլաս Հայեկի կողմից՝ 1983 թվականին։ Դրանից մեկ տարի առաջ գործարարը շվեյցարական մի քանի բանկից ձեռք է բերել Շվեյցարիայի երկու խոշոր՝ «ASUAG»  և  «SSIH»  ժամագործական ընկերության  (տնօրինում էին Omega, Tissot, Rado, Longines և այլ ժամացույցի ապրանքանիշերի) բաժնետոմսերի 51 տոկոսը։ Համարվում է, որ  «Swatch» ժամացույցը ստեղծվել է՝ որպես հակադրություն ասիական ժամագործական ընկերությունների թողարկած ժամացույցների, որոնք ժամագործական շուկան գրավել էին իրենց էժան ձեռքի կվարցային ժամացույցների արտադրանքով։ Ընկերության նպատակը սովորական ժամացույցների հայտնիության վերականգնումն էր, այդ նպատակով կիրառվում էին ժամանակակից սինթետիկ նյութեր, ինչպես նաև ժամացույց հավաքելու նորագույն տեխնոլոգիաներ։ Բացի այդ  մշակվեց դիզայն, ինչի արդյունքում  1983 թվականին արտադրված առաջին ժամացույցները շվեյցարական բարձր որակով և բավականին մատչելի գնով հանվեցին վաճառքի։


=== Անվանում ===
Համարվում է, որ  «Swatch» ապրանքանիշի անվանումը առաջացել է «Swiss Watch» (շվեյցարական ժամացույցներ) բառակապակցությունից, սակայն Նիկոլաս Հայեկը հաստատել է, որ իրականում անվանումը ծագել է   «Second Watch» (Վայրկյանի ժամացույցներ), այսինքն ժամացույցներ՝ ամեն օրվա համար՝ որպես հասանելի արդուզարդի պարագա։


== Սեփականատերեր և ղեկավարություն ==
Ընկերության բաժնետոմսերի ամենամեծ փաթեթը (41 %) պատկանում է Հայեկ ընտանիքին։


== «Swatch»-ը  ժամանակակից աշխարհում ==
«Swatch»-ը 1996, 2000 և 2004 թվականների ամառային օլիմպիական խաղերի պաշտոնական ժամաչափորդն է եղել։ Բացի այդ «Swatch» ընկերությունը մինչև 2010 թվականը հանդիսացել է լողափնյա վոլեյբոլի առաջնության հովանավորը։


== Ծանոթագրություններ ==


== Արտաքին հղումներ ==
Официальный сайт Swatch Archived 2008-03-27 at the Wayback Machine.
Официальный сайт Swatch Group (անգլ.)
Swatch в Украине
Ումրանիե

Ումրանիե (թուրքերեն՝ Ümraniye), գործարար շրջան Ստամբուլի մարզի ասիական հատվածում։ Առանձին շրջանի կարգավիճակ է ստացել 1987 թվականին՝ առանձնանալով Յուսքյուդար շրջանից։ Միևնույն տարում որոշ շրջաններ առանձնացան նաև Բեյքոզ շրջանից և միացան նորաստեղծ Յումարնիե շրջանին։ Շրջանը բաժանված է 7 մունիցիպալիտետների, համապատասխանաբար Ումրանիե, Չեքմեքյոյ, Սարըգազի, Յենիդողան, Թաշդելեն, Ադեմդար և Օմերլի։


== Պատմություն ==
1950 թվականին Ումրանիեն եղել է գյուղ, որը ունեցել է 900 բնակիչ։ Շրջանի բնակչությունը կտրուկ աճել է 1970- 1980-ական թվականներին՝ ի շնորհիվ Անատոլիայի գյուղացիների միգրացիայի։ Սակայն Ստամբուլի մյուս շրջանների հետ համեմատած, որտեղ նկատվել է բնակչության կտրուկ աճ, Ումրանիեն տարբերվել է բնակչության խտության ավելի ցածր ցուցանիշով, նաև նրանով, որ ունի ավելի լայն ճանապարհներ և տների միջև հեռավորությունը բավականին մեծ է։ Ումրանիեում կառուցվել է առևտրային թաղամաս, ինչպես նաև մեծ քանակությամբ ենթակառուցվածքներ, որոնք բավարարում են հասարակության լայն շերտերի պահանջմունքները։
Ումրանիեն ունի աջ և ձախ էքստրեմիստների միջև պայքարի համբավ, և 1970- 1980-ական թվականներին շրջանը եղել է բախումների հարթակ։ Բնակչությունը, որպես կանոն, քվեարկում է պահպանողական կուսակցությունների օգտին։
2007 թվականին Ումրանիեում հայտնաբերվել են զենքի պահեստներ, որոնք հավանաբար պատկանել են Էրգենեկոն կազմակերպությանը։


== Արտաքին հղումներ ==
Շրջանի պաշտոնական կայք էջը
Մունիցիպալիտետի պաշտոնական կայք էջը
Անտառուտ (լեռ)

Անվան այլ կիրառումների համար տե՛ս՝ Անտառուտ (այլ կիրառումներ)Անտառուտ, լեռնագագաթ Հայաստանի Տավուշի մարզում, Գուգարաց լեռների համակարգում, Խաչաղբյուր գետի ձախափնյակում, Ահնիձոր գյուղից 9 կմ արևելք։ Ունի 2027 մ բարձրություն։


== Ծանոթագրություններ ==
Դաբաձվելի

Դաբաձվելի (վրաց.՝ დაბაძველი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 720 մետր բարձրության վրա։ Շրջկենտրոն Շուախևից 6 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 158 մարդ։


== Ծանոթագրություններ ==
Աստերոիդների ցանկ (78801-78900)

Աստերոիդների ցանկ (78701-78800)  • Աստերոիդների ցանկ  • Աստերոիդների ցանկ (78901-79000)
 Աստերոիդների ցանկ (78701-78800)  • Աստերոիդների ցանկ  • Աստերոիդների ցանկ (78901-79000)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Սոկոլսկի շրջան

Անվան այլ կիրառումների համար տե՛ս՝ Սոկոլսկի շրջան (այլ կիրառումներ)Սոկոլսկի շրջան (ռուս.՝ Сокольский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Սոկոլսկոե։


== Աշխարհագրություն ==
Շրջանի տարածքի մակերեսը կազմում է 2096 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14399 մարդ։ Բնակչության խտությունը կազմում էր 6,87 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոշտ վայրէջք

Կոշտ վայրէջք տեղի է ունենում, երբ ինքնաթիռը կամ տիեզերանավը բախվում է մակերույթին բավականին մեծ ուղղահայաց արագությամբ և ուժով, ավելին քան փափուկ վայրէջքի ժամանակ։
Վայրէջքը թռիչքի վերջին գործողությունն է, որի ընթացքում ինքնաթիռը կամ տիեզերանավը հպվում է մակերևույթին և կանք է առնում։ Ինքնաթիռների պարագայում վայրէջքի ուղղահայաց արագության 2 մ/վ արժեքը համարվում է սահմանային, և դրանից բարձր արժեքի դեպքում վայրէջքը համարվում է «կոշտ»։ Կոշտ վայրէջքի գնահատականը տալիս հիմնվում են ինքնաթիռի անձնակազմի գնահատականի վրա, քանի որ զգայական գնահատականը չափելի չէ, մասնակիորեն նաև պայմանավորված իրական ուղղահայաց արագացման գրանցման բացակայությունով։
Ինքնաթիռների կոշտ վայրեջքը կարող է տեղի ունենալ եղանակային պայմանների, մեխանիկական խնդիրների, ինքնաթիռի ավելացված քաշի, օդաչուների սխալների պատճառով։ Կոշտ վայրէջք սահմանումը վերաբերվում է այն վայրէջքին, երբ օդաչուն դեռևս պահպանում է ինքնաթիռի ամբողջական կամ մասնակի կառավարումը, հակառակ դեպքում անկառավարելի վայրէջքի դեպքում տեղի է ունենում աղետ։ Կոշտ վայրէջքների դեպում հետևանքները կարող են տարբեր լինել, փոքր ուղևորների անհարմարությունից մինչև ինքնաթիռի վնասում, կամ նույնիսկ ուղևորների մահը։
Ուղղաթիռների դեպքում կոշտ վայրէջք է կարող է տեղի ունենալ, երբ մեխանիկական կամ շարժիչի խափանման պարագայում ուղղաթիռի պտուտակը դեռ պտտվում է։ Այս դեպքում առաջանում է ավտոպտտման երևույթ. պտուտակի վերևի օդի պտույտի շնորհիվ պտուտակը պտտվում է ստեղծելով որոշ ամբարձիչ ուժ։ Այս դեպքում օդաչուի որակավորման համապատասխան մակարդակի պարագայում հնարավոր է իջեցնել ուղղաթիռը։
A hard landing of a Տիեզերանավերի կոշտ վայրէջքը սովորաբար ավարտվում է սարքերի վնասմամբ, այն տեղի է ունենում կանխամտածված կամ վթարային։ Երբ տեղի է ունենում տիեզերական սարքի բարձր արագությամբ բախում մակերևույթի հետ, այս դեպքում երևույթը անվանվում է հարվածային։


== Տես նաև ==
Հարկադրված վայրէջք
Փափուկ վայրէջք


== Ծանոթագրություններ ==


== Արտաքին հղումներ ==
Stabilized Approach and Flare Are Keys to Avoiding Hard Landings / Flight Safety Foundation, FSF Digest, August 2004
Վալդի Կիրխդորֆ

Վալդի Կիրխդորֆ (գերմ.՝ Kirchdorf im Wald), կոմունա Գերմանիայում՝ Բավարիա երկրամասում՝ Ռեգենի շրջանում։ 
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 2136 մարդ (դեկտեմբերի 31, 2010)։ Զբաղեցնում է 30,58 կմ² մակերես։ Պաշտոնական կոդ՝ 09 2 76 127։


== Ծանոթագրություններ ==


== Արտաքին հղումներ ==
Պաշտոնական կայք
(9923) 1981 EB24

(9923) 1981 EB24, աստերոիդ աստերոիդների հիմնական գոտում։ Հայտնաբերվել է 1981 թվականի մարտի 7-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,813022 ա. մ., առավելագույնը մոտենում է 2,6081 ա. մ. հեռավորության վրա և հեռանում 3,018 ա. մ.։ Արեգակի շուրջ մեկ ամբողջական պտույտ է կատարում 1723,29 երկրային օրվա ընթացքում, իր ուղեծրով շարժվելով միջինում 0,208903 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,4° անկյուն։
1981 EB24 աստերոիդը պատկանում է Լիբերատրիքսի աստերոիդների ընտանիքին, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9923) 1981 EB24 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոգաչյովկա (գյուղ, Կրասնոպերեկոպսկի շրջան)

Բոգաչյովկա (ուկրաիներեն՝ Богачівка, Ղրիմի թաթարերեն՝ Bay Sarı), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։ Բնակավայրը նախկինում նաև անվանվել է Բայսարի։
2001 թվականի տվյալներով Բոգաչյովկա գյուղում բնակվում էր 101 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆեդորովկա (գյուղ, Նադեժդովի գյուղական խորհուրդ)

Անվան այլ կիրառումների համար տե՛ս՝ ՖեդորովկաՖեդորովկա (ուկրաիներեն՝ Федорівка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1900 թվականին։
2001 թվականի տվյալներով Ֆեդորովկա գյուղում բնակվում էր 205 մարդ։ Բնակավայրը զբաղեցնում է 0,529 կմ² տարածք։ Բնակչության խտությունը կազմում էր 387,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բռնոյի քաղաքամերձ շրջան

Բռնոյի քաղաքամերձ շրջան (չեխ․՝ Okres Brno-venkov), շրջան Չեխիայի Հարավային Մորավիայի երկրամասում։ Վարչական կենտրոնն է Բռնո քաղաքը։ Տարածքը 1499 կմ² է։ Բնակչությունը 2020 թվականի տվյալներով կազմում է 224 642 մարդ։ Շրջանի կազմի մեջ է մտնում 187 համայնք։


== Ծանոթագրություններ ==
Կառլ VII (այլ կիրառումներ)

Կառլ VII անունով անձինք անունով Եվրոպայում թագավորել են՝

Կառլ VII - Շվեդիայի թագավոր (1161-1167)
Կառլ VII - Ֆրանսիայի թագավոր (1422-1461)
Կառլ VII - Հռոմեական կայսր (1742-1745)


== Տես նաև ==
Կառլ I (այլ կիրառումներ)
Կառլ II (այլ կիրառումներ)
Կառլ III (այլ կիրառումներ)
Կառլ IV (այլ կիրառումներ)
Կառլ V (այլ կիրառումներ)
Կառլ VI (այլ կիրառումներ)
Կառլ VIII (այլ կիրառումներ)
Կառլ IX (այլ կիրառումներ)
Կառլ X (այլ կիրառումներ)
Ջեֆ Գոլդբլում

Ջեֆրի Լին Գոլդբլում (անգլ.՝ Jeffrey Lynn Goldblum, հոկտեմբերի 22, 1952(1952-10-22), Փիթսբուրգ, Փենսիլվանիա, ԱՄՆ), ամերիկացի դերասան, պրոդյուսեր, ռեժիսոր։ Հանդիսատեսին հայտնի է «Ճանճը», «Անկախության օրը», «Յուրայի դարաշրջանի այգի», «Յուրայի դարաշրջանի այգի 2. Կորուսյալ աշխարհ» և «Սուրբը» ֆիլմերից։


== Ծանոթագրություններ ==
Պյատայա (գետ, թափվում է Կամչատկայի ծոց)

Պյատայա (ռուս.՝ Пятая ), գետ Ռուսաստանում,Կամչատկայի երկրամասում։ Գետի երկարությունը 52 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -  19070000212120000018820


== Ծանոթագրություններ ==


== Արտաքին հղումներ ==
Ալեյսկի շրջան

Ալեյսկի շրջան (ռուս.՝ Алейский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Ալեյսկ։


== Աշխարհագրություն ==
Շրջանի տարածքի մակերեսը կազմում է 3400 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 16679 մարդ։ Բնակչության խտությունը կազմում էր 4,91 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)